Document ID: 32006D0479

32006D0479
L 189/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 юли 2006 година
за изменение на допълнение А към приложение VIII към Акта за присъединяване от 2003 г. във връзка с определени предприятия от сектора за производство на месо в Латвия
(нотифицирано под номер C(2006) 3084)
(текст от значение за ЕИП)
(2006/479/ ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално, приложение VIII, глава 4, раздел Б, подраздел I, параграф 1, буква г) от него,
като има предвид, че:
(1)
На Латвия бяха дадени преходни срокове за определени предприятия, описани в допълнение А (1) на приложение VIII към Акта за присъединяване от 2003 г. Това допълнение беше изменено с Решения 2004/460/ЕО (2), 2004/472/ЕО (3) и 2005/420/ЕО (4) на Комисията.
(2)
Съгласно декларация, направена от Латвия, определени предприятия от сектора за месо в тази страна са приключили процеса на своята модернизация и сега или отговарят изцяло на изискванията, определени в законодателството на Общността или са преустановили дейността си. В тази връзка, тези предприятия следва да бъдат заличени от списъка с наименования на предприятия в преход.
(3)
Допълнение А от приложение VIII към Акта за присъединяване от 2003 г. следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Предприятията, посочени в приложението към настоящото решение, се заличават от допълнение А на приложение VIII към Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 10 юли 2006 година.

Labels: 17
7
0
18
15